Rijeka, 7. siječnja 2021.g.

**OBJAVA ZA MEDIJE**

**NOVOST ZA POSJETITELJE: AUDIO VODSTVO IZLOŽBOM 51000 BALTHAZARGRAD**

**U sklopu izložbe 51000 Balthazargrad koja je do 23. siječnja 2021.g. kao dio programa Rijeke 2020 – Europske prijestolnice kulture otvorena u riječkom Muzeju moderne i suvremene umjetnosti, svim je posjetiteljima odnedavno dostupno audio vodstvo izložbom.** **Naime, kako se zbog epidemioloških mjera u muzeju trenutno ne provode grupne aktivnosti, poput stručnih vodstava, mali i veliki posjetitelji uz pomoć tehnologije na ovaj način mogu biti samostalno vođeni izložbom.**

**Profesor Balthazar tijekom ukupno dvadeset minuta snimljenog audio vodstva posjetitelje vodi kroz sedam postaja izložbe, otkriva priče u pozadini predstavljenih izložaka i potiče na korištenje interaktivnih elemenata izložbe.**

**Vodstvo se može poslušati izravno na web stranici** [**MMSU-a**](https://mmsu.hr/dogadaji/audio-vodstvo-izlozbe-51000-balthazargrad/) **ili na platformi [SoundCloud](https://soundcloud.com/user-585788853/sets/audio-vodstvo-izlo-ba-51000). Pri posjeti Muzeju posjetitelji skeniranjem QR koda ili upisom linka mogu pristupiti audio vodstvu, uz preporuku da sa sobom ponesu vlastite slušalice, a u samom Muzjeu dostupan je i bežični pristup Internetu.**

**Za posjetitelje koji nisu u mogućnosti koristiti audio vodstvo putem svog mobilnog uređaja Muzej je pripremio pet MP3 uređaja koji se mogu zatražiti na ulaznom info pultu.**

Vodstvo je prilagodio **Zoran Krušvar**, glas je posudio glumac **Damir Orlić**, a sve je snimio i montirao **Sebastijan Tomažin**.

**Mali tiskani vodič izložbom i velika bojanka**

**Usto, u prostorima MMSU-a može se pronaći i muzejski fanzin Beni** koji MMSU izdaje u posljednje tri godine, a prigodno je za potrebe ove izložbe osmišljen kao **"mali vodič i velika bojanka" za djecu**. Fanzin je oblikovan na temelju dječjih crteža koji su nastali tijekom posljednja dva mjeseca izložbe te **uključuje maštovitu mapu Balthazargrada sa zadacima, kreativno i istraživački vezanim za postav izložbe, a crno-bijeli crteži omogućuju korištenje fanzina kao plakata i bojanke**.   
Uz fanzin posjetitelji dobivaju i razglednicu nastalu iz kolažiranja starih fotografija vizure Rijeke i balthazarovski oblikovanih dječjih crteža.

Same crteže i razglednice prilagodila je umjetnica **Tanja Blašković**, zadatke je osmislila muzejska pedagoginja **Ivana Lučić**, a sve je dizajnirao **Marin Nižić**.

**Radno vrijeme MMSU-a i cijena ulaznice**

Izložba 51000 Balthazargrad o omiljenom animiranom geniju, čijem je autoru Zlatku Boureku upravo vizura Rijeke poslužila kao inspiracija za crtanje grada u kojem animirani profesor živi i smišlja svoje izume, može se pogledati u radno vrijeme MMSU-a: **od utorka do petka od 12.00 do 19.00 sati, a subotom i nedjeljom od 10.00 do 17.00 sati**. Ponedjeljkom, blagdanom i praznikom Muzej je zatoren.

**Pojedinačna ulaznica za izložbu može se kupiti na ulazu u muzej po cijeni od 30 kuna**, a pravo na **besplatni ulaz imaju djeca do 7 godina, nezaposleni i umirovljenici**, uz predočenje dokumenta.   
**Djeca i mladi do 18 godina, studenti i članovi strukovnih udruga i organizacija** ostvaruju popust pa za njih ulaznica košta **20 kuna**, uz predočenje važećih studentskih odnosno strukovnih iskaznica.

Unaprijed zahvaljujem na objavi.

Lena Stojiljković, Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu) - Mob: +385 91 612 63 42